Historia Augusta
Historia Augusta est series semi-historica aut potius mythistorica vitarum imperatorum Romanorum ab Hadriano Carum usque, ab auctore incerto saeculi IV exeunte conscripto. Praetenditur opus scriptum fuisse a sex auctoribus temporis Diocletiani et Constantini I, scilicet Aelius Lampridius, Aelius Spartianus, Iulius Capitolinus, Vulcacius Gallicanus, Trebellius Pollio, Flavius Vopiscus.

Veri fontes operis
Marius Maximus, biographus imperatorum a Nerva Caracallam usque
Vergilius, fons litterarius e cuius operibus hausa sunt verba et sententiae necnon oracula fictiva de sorte imperatorum
Suetonius, qui in libros De vita Caesarum formulam vitarum imperialium invenit; "emendatissimus et candidissimus scriptor" "cui familiare fuit amare brevitatem" (HA "Quadrigae tyrannorum" 1.1-2)
Aurelius Victor, De Caesaribus
Herodianus, Ab excessu Divi Marci
Dexippus, Historiae
ut creditur, auctor ignotus historicus vel biographicus ab Hadriano Elagabalum usque
ut creditur, historia a quibusdam sub nomine Enmannsche Kaisergeschichte reconstructa

Fontes ficticii
In hoc opere vel quadraginta scriptores citati sunt, quorum triginta quinque ficticii, scilicet: Iulius Atherianus, Onesimus, Acholius, Iunius sive Aelius Cordus, Aurelius Apollinaris qui carmen iambicum scripserit ad laudationem imperatoris Cari, Aurelius Festivus libertus tyranni Domitiani Aureliani, Gallus Antipater "ancilla honorum et historicorum dehonestamentum", Turdulus Gallicanus "homo sincerissimus et honestissimus" et auctor Ephemeridum, Apollonius Syrus auctor de oraculo imperatore Hadriano dato suppositicius, Aemilius Parthenianus "qui adfectatores tyrannidis iam inde a veteribus historiae tradidit", Caelestinus, Nicomachus qui epistolam Zenobiae e lingua Syriaca converterit, Callicrates Tyrius qui, si credimus auctori, omina de imperatore futuro Aureliano conscripserit, Gargilius Martialis, Dagellius Fuscus, Helius Maurus, Encolpius, Septiminus, Fabius Marcellinus, Aelius Sabinus, Aurelius Verus, Fabius Ceryllianus, Fulvius Asprianus, Maeonius Astyanax, Lollius Urbicus, Suetonius Optatianus, Valerius Marcellinus.

Insuper citantur ephemerides et epistolae Aureliani, epistola Probi, epistolae et oratio Cari, epistola Maximini, alia multa.

Index vitarum
Hadrianus
Aelius
Antoninus Pius
Marcus Antoninus Philosophus
Verus
Avidius Cassius
Commodus Antoninus
Helvius Pertinax
Didius Iulianus
Severus
Pescennius Niger
Clodius Albinus
Antoninus Caracallus
Antoninus Geta
Opilius Macrinus
Diadumenus Antoninus
Antoninus Heliogabalus
Alexander Severus
Maximini duo (Maximinus Thrax, Iulius Verus Maximus)
Gordiani tres (Gordianus I, Gordianus II, Gordianus III)
Maximus et Balbinus
Valeriani duo (Valerianus I, Valerianus II)
Gallieni duo (Gallienus I, Gallienus II)
Tyranni triginta (Cyriades, Postumus, Postumus iunior, Lollianus, Victorinus, Victorinus iunior, Marius, Ingenuus, Regilianus, Aureolus, Macrianus, Macrianus iunior, Quietus, Odenatus, Herodes, Meonius, Ballista, Valens, Valens superior, Piso, Aemilianus, Saturninus, Tetricus senior, Tetricus iunior, Trebellianus, Herennianus, Timolaus, Celsus, Zenobia, Victoria sive Vitruvia, Titus, Censorinus)
Divus Claudius
Divus Aurelianus
Tacitus
Probus
Quadrigae tyrannorum (Firmus, Saturninus, Proculus, Bonosus)
Carus et Carinus et Numerianus

Editiones 
E. Hohl, Scriptores Historiae Augustae. Lipsiae 1965. [Textus Latine] 
D. Magie, The Scriptores Historiae Augustae. Londinii (reimpr. Cambridge, Mass.), 1921-1932. [Textus cum versione Anglica]

Notae

Bibliographia
 Susan H. Ballou, The Manuscript Tradition of the Historia augusta. Lipsiae: Teubner, 1914
 T. D. Barnes, The Sources of the Historia Augusta. Bruxellis: Latomus, 1978
 Bonner Historia-Augusta-Colloquium. Bonnae 1963- .
 O. F. Butler, "Studies in the Life of Heliogabalus" in Roman History and Mythology ed. H. A. Sanders (Novi Eboraci, 1910) pp. 1-169
 Hermann Dessau in Hermes (1889) p. 337 ff.
  pp. 546-553
 K. Hönn, Quellenuntersuchungen zu den Viten des Heliogabalus und des Severus Alexander. Lipsiae, 1910
Ronald Syme, Ammianus and the Historia Augusta. Oxoniae 1968. Recensio critica Altera recensio critica
Ronald Syme, Emperors and biography: studies in the Historia Augusta. Oxoniae 1971.
Ronald Syme, Historia Augusta papers. Oxoniae 1983.

!
Libri biographici
Scripta saeculo 4